Маладым людзям з абмежаванымі фізічнымі магчымасцямі на пачатку сустрэчы прадстаўнік райаддзела па НС расказаў, наколькі часам сумныя вынікі мае сустрэча Новага года і святкаванне Калядаў, насуперак чаканням весялосці. Многае залежыць ад таго, наколькі адказна людзі ставяцца да патрабаванняў супрацьпажарнай бяспекі пры ўстаноўцы той жа навагодняй елкі ў сваім пакоі, спраўнасці ёлачнай электрагірлянды ды іншай навагодняй ілюмінацыі. А піратэхніка!? Колькі смутку, а то і наогул пакут прыносіць яна, калі з ёю няправільна абыходзяцца, скарыстоўваюць не па прызначэнні і не ў адпаведнасці з патрабаваннямі інструкцыі. Аб мерах перасцярогі ў навагоднія святы і нагадаў удзельнікам сустрэчы прадстаўнік раённай службы выратавання. У дабавак разгледзелі і правільныя паводзіны на заледзянелых вадаёмах, патрабаванні правілаў бяспекі ў час моцных маразоў, падчас галалёдных з’яў.